CELEX: 62012CA0466
Language: sk
Date: 2014-02-13 00:00:00
Title: Vec C-466/12: Rozsudok Súdneho dvora (štvrtá komora) z  13. februára 2014 (návrh na začatie prejudiciálneho konania, ktorý podal Svea hovrätt — Švédsko) — Nils Svensson, Sten Sjögren, Madelaine Sahlman, Pia Gadd/Retriever Sverige AB [Návrh na začatie prejudiciálneho konania — Aproximácia právnych predpisov — Autorské práva a s nimi súvisiace práva — Smernica 2001/29/ES — Informačná spoločnosť — Zosúladenie niektorých aspektov autorských práv a s nimi súvisiacich práv — Článok 3 ods. 1 — Verejný prenos — Pojem — Internetové odkazy ( „hypertextové odkazy“ ) umožňujúce prístup ku chráneným dielam]

29.3.2014   
            
            
               SK
            
            
               Úradný vestník Európskej únie
            
            
               C 93/12
            
         Rozsudok Súdneho dvora (štvrtá komora) z 13. februára 2014 (návrh na začatie prejudiciálneho konania, ktorý podal Svea hovrätt — Švédsko) — Nils Svensson, Sten Sjögren, Madelaine Sahlman, Pia Gadd/Retriever Sverige AB
   (Vec C-466/12) (1)
   
   (Návrh na začatie prejudiciálneho konania - Aproximácia právnych predpisov - Autorské práva a s nimi súvisiace práva - Smernica 2001/29/ES - Informačná spoločnosť - Zosúladenie niektorých aspektov autorských práv a s nimi súvisiacich práv - Článok 3 ods. 1 - Verejný prenos - Pojem - Internetové odkazy („hypertextové odkazy“) umožňujúce prístup ku chráneným dielam)
   2014/C 93/18
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Svea hovrätt
   
      Účastníci konania pred vnútroštátnym súdom
   
   
      Žalobcovia: Nils Svensson, Sten Sjögren, Madelaine Sahlman, Pia Gadd
   
      Žalovaná: Retriever Sverige AB
   
      Predmet veci
   
   Návrh na začatie prejudiciálneho konania — Svea Hovrätt — Výklad článku 3 ods. 1 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230) — Internetová stránka s vyhľadávacou a monitorovacou funkciou, ktorá ponúka svojím predplatiteľom za poplatok službu spočívajúcu v prístupe k chráneným dielam — Poskytnutie odkazu umožňujúceho prístup k dielu na internetovej stránke inou osobou, ako je autor diela alebo jeho právni nástupcovia
   
      Výrok rozsudku
   
   
               1.
            
            
               Článok 3 ods. 1 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti sa má vykladať v tom zmysle, že skutočnosť, že sú na internetovej stránke poskytnuté hypertextové odkazy na diela, ktoré sú voľne dostupné na inej internetovej stránke, nepredstavuje verejný prenos podľa tohto ustanovenia.
            
         
               2.
            
            
               Článok 3 ods. 1 smernice 2001/29 sa má vykladať v tom zmysle, že bráni tomu, aby členský štát mohol poskytnúť väčšiu ochranu nositeľom autorského práva prostredníctvom stanovenia, že pojem „verejný prenos“ zahŕňa viac úkonov, než je uvedené v tomto ustanovení.
            
         
      (1)  Ú. v. EÚ C 379, 8.12.2012.